text: Peter Kofod vil gå til ministeren
  01 maj 2016 kl. 18.18
  Ifølge Peter Kofod Poulsen er reglerne omkring kontanthjælp og pension ikke i orden.
  Dansk Folkepartis retsordfører, Peter Kofod Poulsen, og resten af Dansk Folkeparti har i mange år kæmpet for at ændre reglerne på pensionsområdet. I søndagens nyhedsudsendelse på TV SYD fortæller han, at han vil gå til regeringen.
  - Vi vil gå til beskæftigelsesministeren for at få set på det her problem og få svar på, hvad regeringens holdning er til det her spørgsmål, siger Peter Kofod Poulsen til TV SYD.
  Kofod Poulsens reaktion kommer efter, at vi her på TV SYD har fortalt om en 60-årig kontanthjælpsmodtager, der af Kolding Kommune er blevet bedt om at hæve sin pensionsopsparing. Den 60-årige skal bruge sine pensionspenge før han igen kan få kontanthjælp. De regler skal laves om, mener Peter Kofod Poulsen.
  - De penge er jo i virkeligheden sparet op til alderdommen og er jo ikke noget, der skal bruges, mens man står til rådighed for arbejdsmarkedet, siger Peter Kofod Poulsen til TV SYD.
  Se hele interviewet med Peter Kofod Poulsen øverst på siden.
  